એ માહિતી આમ બહુ શુષ્ક હશે, પણ રાજદ્વારી મામલામાં વિવાદ થઈ શકે. આપણે અહીં કેટલીક રસપ્રદ થિયરીઓ જોઈએ, જે આજ સુધી ચર્ચાતી રહી છે. કેનેડીની હત્યા થઈ તે એક વ્યક્તિ દ્વારા થઈ હતી કે તેની પાછળ કોઈ મોટું કાવતરું હતું તે વાત સૌથી ચર્ચાસ્પદ રહી છે. હત્યા કરનારની પણ બે જ દિવસમાં હત્યા થઈ ગઈ એટલે કાવતરું હતું તેવી વાત લોકોના મનમાં બેસી ગઈ. સરકારે નિમેલા તપાસ પંચોમાં કાવતરું ના હોવાની વાતો લખાઈ ગઈ છે, પણ લોકોને વાત ગળે ઉતરતી નથી. પાંચ દાયકા પછી પણ સર્વે કરવામાં આવે તો બે તૃતીયાંશ લોકો એવું કહે કે કેનેડીની હત્યા મોટું કાવતરું હતું.